**הכשרה לקראת הפורימון- עבור מרכזים/ות בוגרים/ות**

**שאלה מרכזית:** כיצד נייצר בשבט פורימון חסכוני, קהילתי ומקיים?

**מסר מרכזי:** תכנון נכון ומקדים יכול להפוך את הפורימון לאירוע משמעותי יותר, עם השפעה רחבה על הסביבה והחברה. בנוסף, חשיבה משותפת יכולה לייצר שיתופי פעולה ושינויים משמעותיים לפורימון מקיים יותר.

**זמן כולל:** 50 דקות.

**מתודה 1: השראה**

נקרין את הסרטון (נספח) ונשאל את החניכים/ות:

מה ניתן ללמוד מהפרסומת?

איזה פעולות אתם/ן עושים ביומיום שתורמים לסביבה?

**הערה למדריך:** נסביר שהמושג משבר האקלים- מדבר על שינויים של מזג האוויר ועלייה בטמפרטורה הממוצעת לאורך זמן ובקנה מידה עולמי, שינויים אלו מזיקים לכדור הארץ ופוגעים בחיים שלנו עליו. שינויים אלו משויכים לפעילות האדם על הכדור מאז המהפכה התעשייתית: שריפות דלקים, הריסת יערות, יצירת פסולת, הריסת שטחים פתוחים לבנייה וכו.. כל אלו מזיקים לכדור וגורמים להתחממות הגלובלית, כלומר יוצרים את משבר האקלים. אם האנושות לא תשנה את הרגליה, למשבר האקלים צפויות להיות השלכות קשות יותר על עתידנו בכדור. נסביר שבכדי להיאבק במשבר האקלים חייבים להיעשות שינויים מדיניים משמעותיים בכל מדינות העולם וגם שינויים אישיים.

חשוב להדגיש- יש מה לעשות! כולנו יכולים/ות לעשות צעדים קטנים על מנת להתמודד עם משבר האקלים. בפרסומת זו מראים כיצד אפשר לעשות שינויים קטנים שיכולים לעשות את ההבדל. כמו: להשתמש במוצרים שמסומנים בלוגו של הצפרדע או בישראל לראות אילו מוצרים מסומנים בתו סחר הוגן ישראל (ראו נספח). חשוב להנגיש את הדברים היומיומיים ולתת דוגמאות לרעיונות שכולנו יכולים/ות לעשות למען הכדור (דוגמאות בנספח).

**זמן**: 10 דקות **| ציוד**: מחשב+ מקרן+ רמקול | **נספחים**: סרטון מצורף [בקישור](https://www.youtube.com/watch?v=3iIkOi3srLo). אתר סחר הוגן ישראל מצורף [בקישור](https://www.fairtradeisrael.org/). פעולות יומיות למען הסביבה מצורף [בקישור](https://www.ynet.co.il/articles/0%2C7340%2CL-5604253%2C00.html).

**מתודה 2- דיון בשאלה**

החשיפה לנזקי משבר האקלים יכול לייצר תחושות של תסכול ופאסיביות. כדי להנגיש את תחום הקיימות בצורה חיובית ומעשית, נציג לחניכים/ות את המושג קיימות השתתפותית וקיימות חיובית (נספח). נסביר שבכדי לגרום לחניכים/ות ולמעגלי ההשפעה שלנו להבין את המשבר, לרצות לעסוק בו ולהשפיע כיחידים/ות וכקהילה חייב לפעול מגישה אופטימית ודרך עקרונות אלו.

 נשאל את המרכזים/ות:

* אילו עקרונות אתם מרגישים/ות שקל ליישם בשטח, ואילו מאתגר יותר?
* מה אתם חושבים/ות על הגישה?
* אילו דברים תיקחו איתכם/ן הלאה מהגישה?
* איך מייצרים אקלים חינוכי נכון לשיח על משבר האקלים בעינכם/ן?

**הערה למדריך/ה:** נסביר על הנחות היסוד והדוגמאות להתמודדות עם מגננות אלה . בנוסף, ניתן להציג כדוגמאות נוספות את 100 פתרונות למשבר האקלים(drawdown) .

**זמן:** 10 דקות | **ציוד:** דפים, עטים / לוחות מחיקים | **נספח:** נספח קיימות השתתפותית מצורף [בקישור](https://zofimil-my.sharepoint.com/%3Aw%3A/g/personal/mayahi_zofim_org_il/ERc9l17kGOhFtgAhZ2IthCcB23glHucVFJl1-ppuEwv3XA?e=8kq0eY) , נספח אקלים חינוכי מצורף [בקישור](https://zofimil-my.sharepoint.com/%3Aw%3A/g/personal/mayahi_zofim_org_il/ERccB-T8c6tDuIXnGKCdBScBBG9nwqc7WqIpRVXopDPIiA?e=0JuzOm).

 **מתודה 3: פירוק**

נציג את מסמך המנחה המקיים לפורימון קהילתי חסכוני ומקיים יותר. נעבור יחד על כל עקרון. (מצורף בנספחים)

לדוגמה:

1. **ערבות הדדית-** בפורים נהוג לחלק מתנות לאביונים. ניתן להחליט בשבועות שלפני פורים לצאת לסבב התרמה בקהילה, ויחד עם הרשות המקומית/עירייה, לתרום אריזות שי/משלוח מנות.
2. **אוכל-** לקראת הפורימון, אפשר לחשוב יחד על האוכל שיוגש (להביא סדנאות לאוכל בריא/צמחוני/טבעוני) על מנת לצמצם שימוש בבשר, שימוש באוכל 'מכוער' שנזרק ולא מגיע לסופרים וכו'.
3. **פסולת-** ניתן לצמצם את השימוש בחד פעמי באמצעות מעבר לכלים רב פעמיים ויצירת שיתוף פעולה עם **חברת "RaaS"** שמאפשרת שירות נוח ויעיל להשכרת כלים. כידוע לכם.ן, תנועת הצופים שואפת להפחית ככל הניתן את השימוש בפלסטיק ובכלים חד-

פעמיים שמייצר נזק סביבתי חסר תקדים וגובה מחיר כלכלי גבוה. אנו מציעים/ות לכם/ן לרכוש את שירותי החברה שעוזרת למאות אירועים, פעילויות וארגונים לעבור לשימוש בכלים רב פעמיים. שירות החברה כולל: השכרה/ רכישת כוסות וכלים רב פעמיים, שירות של שטיפה חיטוי ואריזה מחדש.  ליצירת קשר-  **גילאור דמרי (מנכ"ל) -** **gilor@raas-reuse.com**052-231337| מאור פאר - maor@raas-reuse.com 050-4714419 .

לאחר מכן, נשאל את המרכזים/ות:

* אילו דברים יכולים לקרות בשבט שלי? ואילו לא?
* באיזה אופן ניתן ליישם את המנחה בשבט מבלי לעורר אנטיגוניזם ומבלי לפגוע במהות המפעל?
* מי השותפים/ות שלי ביישום תפיסת הקיימות במפעלים?
* מה החסמים שלי בקידום התפיסה במפעלים?
* מה המשמעות בעינכם/ן של פורימון מקיים יותר?

**הערה למדריך/ה:** נסביר על המשמעות של מפעל קהילתי, ועל האימפקט הסביבתי והחברתי שהוא יכול לייצר.

**זמן:** 15 דק | **ציוד:** אין | **נספחים:** [כיצד נהפוך את הפורימון לקהילתי, חסכוני ומקיים יותר](https://zofimil.sharepoint.com/%3Ab%3A/s/ogdan-portal/EXp97_GiJ0ZLhYlHyjikB6cBaWDFRrKmRQoTyHwDUTY0Og?e=t48lhg), [אלטרנטיבות לפורימון מתחשב](https://zofimil.sharepoint.com/%3Ab%3A/s/ogdan-portal/EXcI0XwjlZNBvhF4GDJXxOgBQZMMy5TKAPoUbsGCOCrqTg?e=vSIl0c).

**מתודה 3: עשייה**

נסביר למרכזים/ות על החשיבותשל תכנון מקדים ליצירת פורימון מקיים:

* כיצד תכנון נכון יכול לצמצם פסולת.
* כיצד תכנון שיתופי יכול לחזק קשרים עם הקהילה וחיבור לנושא הקיימות.
* כיצד הבנת הצרכים בקהילה ובשבט יכול לשפר את חוויית החניכים/ות בפורימון.

לאחר מכן, נחלק לכל מרכז/ת דף תכנון אישי הכולל שאלות מנחות לכתיבת תוכנית פעולה אישית לתכנון פורימון מקיים (מצורף כנספח). חשוב להדגיש כי ניתן להיעזר בשני המסמכים הנוספים המצורפים. (רצוי ליישם כמובן את הרעיונות הקיימים אך נרצה לשמוע רעיונות נוספים).

לסיום נקיים מעגל שיתוףלהצגת רעיון אחד או שניים מתוכנית הפעולה האישית שכתבו.

**הערה למדריך/ה:** חשוב לרכז את הרעיונות שהמרכזים/ות העלו על לוח מחיק או במחשב כדי שיהיה אפשר אח"כ לשלוח לכולם/ן. לסיום, נדגיש למרכזים/ות שיצטרכו להמשיך לבנות את התוכנית עם החניכים/ות ולשלוח לאחראי/ת הקיימות בהנהגה שלו.

**זמן:** 15 דקות | **ציוד**: דפי תכנון אישיים, עטים, לוח מחיק/ | **נספחים**: [דף תכנון אישי לפורימון מקיים](https://zofimil-my.sharepoint.com/%3Aw%3A/g/personal/mayahi_zofim_org_il/EUhJ_P943jxKi1tUNmH0a48BHoYdShF_ESOOJSDEpOcF9g?e=TFSOEL)